Ne poistovijećivati sa The Salt of the Earth (film).

***Salt of the Earth*** (sh. *Sol zemlje*) je američki crno-bijeli igrani film snimljen 1954. u režiji Herberta J. Bibermana, poznat kao jedno od rijetkih američkih filmskih ostvarenja tadašnjeg doba u kome se otvoreno propagirao socijalizam, sindikalna borba i druge ljevičarske ideje.

Radnja je inspirirana stvarnim događajima koji su se 1951. godine zbili u Okrugu Grant u američkoj državi Novi Meksiko gdje je radikalno lijevi Međunarodni sindikat rudara, mlinara i livaca organizirao veliki štrajk protiv rudarske kompanije Empire Zinc Company. U filmu, smještenom u fiktivni "Zinctown", se prikazuje kako pretežno hispanoamerički rudari nastoje izboriti jednakost sa svojim Anglo kolegama, ali i kako moraju prevladati vlastite seksističke predrasude i dozvoliti suprugama da im pomognu u štrajku.

Film je nastao u jeku Hladnog rata, odnosno antikomunističke histerije tokom koje su brojni hollywoodski ljevičari završili na crnoj listi. Među njima se, kao član znamenite Hollywoodske desetke, našao i Biberman, koji je zbog odbijanja svjedočenja pred kongresnim odborom na neko vrijeme završio u zatvoru, i neko vrijeme morao režirati pomoću pisanih instrukcija iz zatvora. *Salt of the Earth* je sniman u nezavisnoj produkciji, a gotovo svi glumci i profesionalni sudionici su bili na listi. Zbog toga je bio bojkotiran od službenog Hollywooda, te prikazan u samo 12 kino-dvorana u SAD; dan-danas je relativno nepoznat, osim u krugovima radikalne ljevice gdje uživa kult status.

Kada je prikazan izvan SAD, imao je velikog uspjeha kod kritičara, a na festivalu u Karlovym Varyma u tada komunističkoj Čehoslovačkoj je osvojio Kristalni globus. Kritičari su hvalili inzistiranje na što većoj autentičnosti, angažiranje naturščika i stil temeljen na italijanskom neorealizmu.

Dramatične okolnosti snimanja filma su, između ostalog, dio zapleta filma *One of the Hollywood Ten* iz 2000. godine, gdje je Bibermana tumačio Jeff Goldblum.

Vanjske veze
------------

* *Salt of the Earth* u katalogu Američkog filmskog instituta
* *Salt of the Earth* na sajtu IMDb
* *Salt of the Earth* na AllRovi-u
* *Salt of the Earth* na filmskoj bazi podataka TCM
* *Salt of the Earth* segment at NPR
* *Salt of the Earth* article and references for research by Michael Selig

| * p
* r
* u
Filmovi koji su osvojili Kristalni globus |
| --- |
| 
* *Ostatni etap* (1948)
* *Staljingradska bitka* (1949)
* *Pad Berlina* (1950)
* *Kubanski kozaci* (1951)
* *Nezaboravna 1919. godina* (1952)
* *Vjerni prijatelji* **–** *Salt of the Earth* (1954)
* *Si tous les gars du monde* (1956)
* *Jagte Raho* (1957)
* *Polubraća* **–** *Tihi Don* (1958)
* *Serjoža* (1960)
* *Devet dana jedne godine* (1962)
* *Obzalovaný* (1964)
* nije dodijeljena (1966)
* *Hirovito ljeto* (1968)
* *Kes* (1970)
* *Kroćenje ognja* (1972)
* *A Lover's Romance* (1974)
* *La Cantata de Chile* (1976)
* *White Bim Black Ear* **–** *Shadows of a Hot Summer* (1978)
* *The Fiancee* (1980)
* *Mexico in Flames* (1982)
* *Leo Tolstoy* (1984)
* *A Street to Die* (1986)
* *Hibiscus Town* (1988)
* nije dodijeljena (1990)
* *Krapatchouk* (1992)
* *My Soul Brother* (1994)
* *The Ride* (1995)
* *Prisoner of the Mountains* (1996)
* *Ma vie en rose* (1997)
* *Streetheart* (1998)
* *Yana's Friends* (1999)
* *Me You Them* (2000)
* *Amélie* (2001)
* *Year of the Devil* (2002)
* *Facing Windows* (2003)
* *A Children's Story* (2004)
* *My Nikifor* (2005)
* *Sherrybaby* (2006)
* *Jar City* (2007)
* *Terribly Happy* (2008)
* *Angel at Sea* (2009)
* *The Mosquito Net* (2010)
* *Restoration* (2011)
* *The Almost Man* (2012)
* *The Notebook* (2013)
* *Corn Island* (2014)
* *Bob and the Trees* (2015)
* *It's Not the Time of My Life* (2016)
* *Little Crusader* (2017)
* *I Do Not Care If We Go Down in History as Barbarians* (2018)

 |